Milwaukee

Milwaukee (fonetski Milvoki) je najveći grad u američkoj saveznoj državi Wisconsin i okrugu Milwaukee, kojem je i sjedište. U samom gradu prema popisu iz 2000. živi 596,974 stanovnika, a metropolitansko područje broji sveukupno 1,709,926 stanovnika. Milwaukee je 19. grad po veličini u Sjedinjenim Državama, a nalazi se u jugoistočnom dijelu savezne države Wisconsin, na zapadnoj obali jezera Michigan. Historija Područje današnjeg Milwaukeeja u početku su nastanjivala indijanska plemena Fox, Mascouten, Potawatomi i Winnebago, a svoje ime dobio je prema indijanskoj riječi millioke, za koju se pretpostavlja da je značila "dobra zemlja" ili "sastajalište kraj vode". Francuski misionari i trgovci prolazili su područjem u 17. i 18. vijeku. Solomon Juneau je 1818. bio jedan od Francuza koji su se nastanili na tom području, gdje je preuzeo trgovačke poslove svog punca, a 1833 osnovao grad na istočnoj obali rijeke Milwaukee. 1846., Juneauov se grad spojio sa susjednim rivalima, gradovima Kilbourn Town i Walker's Point, te tako objedinio grad Milwaukee, a Juneau je bio i prvi Milwaukeejev gradonačelnik i danas se u središtu grada nalazi njegov kip i replika njegove drvene kućice. Njemački imigranti su pomogli u povećavanju broja stanovnika tokom četrdesetih godina 19. vijeka i desetljeća koja su slijedila. Milwaukee i danas ima velik broj njemačko-američke populacije. Liberalna tradicija tih ljudi dovela je do socijalističke vladavine u Milwaukeeju tokom više desetljeća u 20. vijeku. Sport Milwaukee je dom nekoliko profesionalnih sportskih timova od kojih je najpoznatija košarkaška NBA ekipa Milwaukee Bucks. Od ostalih ekipa tu su bejzbolska Milwaukee Brewers, hokejaška Milwaukee Admirals, malonogometna Milwaukee Wave i nogometna Milwaukee Wave United. Vanjski linkovi Službene internet stranice grada Milwaukeeja Arhivirano 20. 4. 2010. na Wayback Machine Službene internet stranice okruga Milwaukee